CELEX: 32021R1951
Language: hr
Date: 2021-11-10 00:00:00
Title: Delegirana uredba Komisije (EU) 2021/1951 оd 10. studenoga 2021. o izmjeni Direktive 2014/23/EU Europskog parlamenta i Vijeća u vezi s pragovima za koncesije (Tekst značajan za EGP)

11.11.2021   
               
               
                  HR
               
               
                  Službeni list Europske unije
               
               
                  L 398/21
               
            
         DELEGIRANA UREDBA KOMISIJE (EU) 2021/1951
         оd 10. studenoga 2021.
         o izmjeni Direktive 2014/23/EU Europskog parlamenta i Vijeća u vezi s pragovima za koncesije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (1), a posebno njezin članak 9. stavak 4. drugi podstavak,
         budući da:
         
                     (1)
                  
                  
                     Odlukom 2014/115/EU (2) Vijeće je odobrilo Protokol o izmjeni Sporazuma o javnoj nabavi (3) sklopljenog u okviru Svjetske trgovinske organizacije. Izmijenjeni Sporazum o javnoj nabavi (dalje u tekstu „Sporazum”) je plurilateralan instrument čija je svrha uzajamno otvaranje tržišta javne nabave među njegovim strankama. Sporazum se primjenjuje na sve ugovore o javnoj nabavi kojima vrijednost doseže ili prelazi iznose utvrđene u Sporazumu (dalje u tekstu „pragovi”) i izražene u obliku posebnih prava vučenja.
                  
               
                     (2)
                  
                  
                     Jedan je od ciljeva Direktive 2014/23/EU omogućiti naručiteljima i javnim naručiteljima koji je primjenjuju da istodobno ispunjavaju obveze utvrđene u Sporazumu. Kako bi se osiguralo da prag za koncesije utvrđen u članku 8. stavku 1. Direktive 2014/23/EU odgovara pragu za koncesije utvrđenom u Sporazumu, potrebno je revidirati prag utvrđen u toj direktivi.
                  
               
                     (3)
                  
                  
                     Člankom 9. stavkom 1. Direktive 2014/23/EU zahtijeva se da Komisija svake dvije godine revidira pragove s učinkom od 1. siječnja. Stoga bi se pragovi za razdoblje 2022.–2023. trebali primjenjivati od 1. siječnja 2022.
                  
               
                     (4)
                  
                  
                     Direktivu 2014/23/EU trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            U članku 8. stavku 1. Direktive 2014/23/EU „5 350 000 EUR” zamjenjuje se sa „5 382 000 EUR”.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 94, 28.3.2014., str. 1.
         
         
            (2)  Odluka Vijeća 2014/115/EU od 2. prosinca 2013. o sklapanju Protokola o izmjeni Sporazuma o javnoj nabavi (SL L 68, 7.3.2014., str. 1.).
         
            (3)  SL L 68, 7.3.2014., str. 2.